Í greinagerð sem heilbrigðisstofnun Danmerkur , DSI , lét gera nýlega , kom í ljós að ofneysla áfengis kostar sveitarfélög í Danmörku meira en þrjá milljarða danskra króna á hverju ári . Það samsvarar rekstri 100 grunnskóla . Sveitarfélögin í landinu verja 3,1 milljörðum árlega vegna fólks sem er í áfengismeðferð eða hefur þurft að leita til heilbrigðisþjónustunnar vegna vandamála sem rekja má beint til áfengisneyslu . En Ulrik Becker prófessor við Lýðheilsustofnun Danmerkur telur að kostnaðurinn sé töluvert hærri , eftir sé að reikna inní kostnaðinn við félagsleg vandamál tengd áfengisdrykkju og þau geta verið þung byrði fyrir samfélagið . „ Áfengi er hluti dönsku þjóðarsálarinnar og hér í landi þykir sá maður undarlegur sem afþakkar áfengi . Á þann hátt erum við talsvert frábrugðin ýmsum öðrum þjóðum , “ segir Becker .